རྒྱུ་མཚན་ལྔ་པ།བོད་ཀྱི་བྱེད་རྩིས་དང་གྲུབ་རྩིས་བར་དུ་ཟླ་བ་གཅིག་གི་ཁྱད་པར་བྱུང་།དེ་ཡང་གྲུབ་རྩིས་ཀྱི་ཟླ་དག་དེ་བྱེད་རྩིས་ཀྱི་ཟླ་དག་ལས་ཟླ་ཕྱེད་གཉིས་སམ་ཟླ་བ་གཅིག་གིས་འཕྱི་བསྡད་ཡོད་པ་དེ་བོད་ཀྱི་སྐར་རྩིས་པ་ཚོར་ཡོངས་སུ་གྲགས།ད་ལོ་༢༠༡༨་ས་ཁྱི་ལོའི་ལོ་ཐོའི་ལ་ཆགས་བཞག་ན།གྲུབ་རྩིས་ཀྱི་བོད་ཟླ་གསུམ་པའི་མདའ་རོའི་ལྷག་མ་༢༩་ཡིན་པ་དང་བྱེད་རྩིས་ཀྱི་༣༣་ཡིན།གཉིས་ཀའི་གཏན་ལ་དབབ་བྱ་གཅིག་ཡིན་ཀྱང་ཅི་ཕྱིར་ན་དེ་དག་བར་དུ་ཟླ་གཅིག་གི་ཁྱད་པར་བྱུང་དགོས་རེད།